Šauklių akmuo

Šauklių akmuo – stambus riedulys, stūksantis Šauklių kaime, Mosėdžio seniūnijoje, Skuodo rajone, šalia kelių  ir  kryžkelės, ties įvažiavimu į Šauklius, 5 km į pietus nuo Mosėdžio, žymintis šios gyvenvietės pradžią iš pietų, nuo Salantų pusės. jis yra gamtinio kraštovaizdžio ir geologinio paveldo objektas, paskelbtas valstybės saugomu 2001 m.

Akmuo – rausvas granitas, virš žemės iškilęs 2,8 m. Jo atskeltoje priekinėje plokštumoje, vienoje eilėje, pritvirtintos vietovardžio „Šaukliai“ raidės. Yra išlikusios ankstesnių tvirtinimų žymės (anksčiau buvo „rašoma“ dviem eilėmis „Šauklių kaimas“). Ant jo pritvirtintos nedidelės lentelės byloja sovietmečiu vykdytus melioracijos darbus ir žymaus kraštiečio atminimą. Kairėje pusėje pritvirtinta blizgi lentelė su įrašu „1981 m. birželis. Nusausintas paskutinis hektaras užmirkusių žemių „Aušros“ kolūkyje“ (šis kolūkis buvo įsikūręs Šaukliuose), dešinėje – juodos spalvos lentelė profesoriui Vaciui Miliui (1926-2005).
miniatiūra|220px|left|„Jūratė ir Kastytis“ Palangoje

Dalis Šauklių riedulio panaudota Palangoje, ant jo 1961 m. pastatyta skulptūra „Jūratė ir Kastytis“.Salantų regioninis parkas. Šauklių akmuo

 Duomenys 

Nurodoma riedulio petrografinė sudėtis – granitas. Jo aukštis – 2,80 m, ilgis – 5,10 m, plotis – 2,50 m, perimetras – 12,80 m.

 Taip pat skaityti 

 Šauklių akmuo su dubeniu

 Šaltiniai 

 Nuorodos 

 Saugomų teritorijų valstybės kadastras . stk.am.lt
 Lietuvos geologijos tarnyba. Geotopai (išrašas)
 Šauklių akmuo žemėlapyje mapio.net

Kategorija:Lietuvos rieduliai
Kategorija:Lietuvos gamtos paveldo objektai
Kategorija:Skuodo rajono paveldas
Kategorija:Salantų regioninio parko paveldas
Kategorija:Šaukliai